รักษาที่บ้านด้วยวัตถุดิบจากธรรมชาติ รักษาด้วยยาที่หาซื้อได้ตามร้านขายยาทั่วไป ระมัดระวังอย่างสมเหตุสมผล
การรักษาที่บ้านด้วยวัตถุดิบจากธรรมชาติมักไม่มีข้อมูลทางวิทยาศาสตร์ที่แน่ชัดมายืนยัน สถาบันสุขภาพแห่งชาติแห่งสหรัฐอเมริกาก็ไม่มีรายงานว่ามีวัตถุดิบจากธรรมชาติชนิดใดที่ได้ผลสม่ำเสมอในทุกกรณี แต่ดูจากที่บอกต่อๆ กันมา ก็มีวัตถุดิบบางอย่างที่สามารถบรรเทาอาการเจ็บของเริมได้ หยดสารสกัดจากวานิลลาลงบนสำลีก้อนที่ใช้ทางการแพทย์ 2-3 หยด แล้วแตะที่เริมวันละ 3-4 ครั้ง    วานิลลามีส่วนผสมของแอลกอฮอล์ และทำหน้าที่พื้นฐานเหมือนกับแอลกอฮอล์เช็ดแผล สารสกัดจากวานิลลายังช่วยลดการอักเสบ ทำให้เจ็บที่เริมน้อยลง ใช้สารสกัดจากวานิลลาบริสุทธิ์ 100% เท่านั้น อย่าใช้วานิลลาเทียม เพราะไม่มีคุณสมบัติต้านการติดเชื้อแบบวานิลลาบริสุทธิ์ น้ำมันทีทรีใช้เป็นยารักษาปัญหาผิวมากมาย และสามารถใช้เพื่อลดอาการเริมได้ น้ำมันทีทรีทำให้ผิวแห้งอย่างมีประสิทธิภาพ ซึ่งจะช่วยเสริมกระบวนการรักษาเริมในตัว และยังมีคุณสมบัติต้านไวรัส ต้านเชื้อรา ฆ่าเชื้อโรค และต้านแบคทีเรียด้วย หยดน้ำมันทีทรีลงบนสำลีก้อนแล้วแตะลงบนเริม   ถ้าคุณมีผิวแพ้ง่าย คุณอาจจะทำให้เจือจางด้วยน้ำในปริมาณเท่ากันก่อนทา น้ำมันทีทรีมีพิษหากกลืนเข้าไป เพราะฉะนั้นระวังหากทาใกล้ปาก รู้ไว้ว่ามีงานวิจัยที่บอกว่า การใช้เจลน้ำมันทีทรี 6% วันละ 5 ครั้งช่วยบรรเทาอาการเริมได้เพียงเล็กน้อย คุณสามารถทาเกลือทะเลลงไปที่เริมนอกริมฝีปากได้โดยตรง หรือจะกลั้วปากด้วยเกลือทะเลเพื่อรักษาเริมที่ขึ้นในปาก ใช้มือสะอาดแตะเกลือลงบนเริมเบาๆ แล้วปล่อยทิ้งไว้ 10 นาทีก่อนล้างออก คุณสามารถทาเกลือทะเลได้วันละ 2-3 ครั้ง   การกลั้วน้ำเกลือช่วยบรรเทาอาการเริมได้ เติมเกลือครึ่งช้อนชาลงในน้ำเปล่า 1 แก้ว กลั้วน้ำเกลือในปากหลายๆ นาที เชื่อกันว่าแร่ธาตุในเกลือทะเลสามารถรักษาผิวที่แตกและอักเสบ จึงช่วยลดความรุนแรงของเริมได้ วิชฮาเซลใช้เพื่อวัตถุประสงค์ทางการแพทย์มาอย่างยาวนาน และสามารถใช้รักษาเริมได้ วิชฮาเซลได้ผลแบบเดียวกับน้ำมันทีทรี คือทำให้ผิวแห้งตามธรรมชาติเพื่อให้หายเร็วขึ้น หยดสารสกัดจากวิชฮาเซลลงบนสำลีก้อนสะอาดๆ 2-3 หยดแล้วแตะลงบนเริมวันละ 1 หรือ 2 ครั้ง  วิชฮาเซลอาจเสี่ยงต่อการระคายเคืองผิวบอบบาง เพราะฉะนั้นก่อนทาลงบนหน้าให้ทาลงบนศอกในปริมาณเล็กน้อยก่อน ถ้าทาลงบนศอกแล้วไม่ระคายเคือง คุณก็สามารถทาลงบนเริมในปริมาณเล็กน้อยได้ เช่นเดียวกับสารลดความชื้นอื่นๆ ทาวิชฮาเซลทันทีที่คุณสังเกตเห็นว่ามีเริมขึ้นเพื่อให้ได้ประสิทธิภาพสูงสุด แม้ว่าเริมจะไม่สามารถ “รักษา” ให้หายได้ ยาและวิธีการรักษาต่างๆ สามารถบรรเทาอาการและเร่งกระบวนการรักษาตามธรรมชาติได้ เป็นไปได้ว่าวิธีการรักษาเริมที่เร็วที่สุดและง่ายที่สุดคือ การรักษาด้วยครีมที่คุณสามารถหาซื้อได้ตามร้านขายยาทั่วไปหรือร้านขายยาในห้างโดยไม่ต้องมีใบรับรองแพทย์ ครีม 3 ประเภทหลักๆ ได้แก่ เพนไซโคลเวียร์ โดโคซานอล และอะไซโคลเวียร์  จากการทดสอบประสิทธิภาพการต้านเชื้อไวรัส เพนไซโคลเวียร์มาเป็นอันดับหนึ่ง  ครีมเหล่านี้จะได้ผลจริงๆ ก็ต่อเมื่อคุณทาครีมทันทีที่มีสัญญาณแรกของเริมปรากฏให้เห็น  คุณจะต้องทาครีมบ่อยๆ ถึง 5 ครั้งต่อวันเป็นเวลา 4 หรือ 5 วัน อ่านฉลากก่อนใช้ครีมเสมอ วิธีการรักษาอีกแบบหนึ่งนอกเหนือจากครีมก็คือใช้ดินสอห้ามเลือด ดินสอห้ามเลือดไม่ได้เอาไว้รักษาเริมโดยตรงแต่ก็พอมีประโยชน์ คุณสามารถใช้ดินสอห้ามเลือด “วาด” บริเวณที่เป็นเริมวันละ 1 หรือ 2 ครั้งโดยให้ดินสอระบายที่เริมโดยตรง  สารอะลัมที่อยู่ในดินสอจะทำให้หลอดเลือดหดตัว ซึ่งจะช่วยเร่งกระบวนการรักษาเริม  ถ้าคุณใช้วิธีนี้ คุณอาจจะเจ็บและรู้สึกไม่ค่อยสบายตัวนิดหน่อยในตอนแรก อีกวิธีหนึ่งในการรักษาเริมก็คือใช้สารลดความชื้น แอลกอฮอล์เช็ดแผลเป็นหนึ่งในตัวเลือกที่ใช้กันทั่วไป คุณต้องเทแอลกอฮอล์ 70% ลงในคอตตอนบัดแล้วป้ายลงบนเริม แอลกอฮอล์จะทำให้เริมแห้งเพื่อช่วยในการรักษาและลดโอกาสการติดเชื้อที่จะทำให้เป็นเริมนานขึ้น  สารลดความชื้นจะได้ผลดีเป็นพิเศษเมื่อใช้ตั้งแต่ตอนเริมเริ่มขึ้น  สังกะสีออกไซด์และโลชั่นคาลาไมด์สามารถทำให้แผลแห้งได้ อีกหนึ่งวิธีการรักษาที่ง่ายแต่ตรงกันข้ามกับแอลกอฮอล์เช็ดแผลก็คือการใช้ปิโตรเลียมเจลลี่ ปิโตรเลียมเจลลี่จะทำให้ผิวนุ่มแทนที่จะทำให้แห้ง ซึ่งจะทำให้เกิดชั้นที่ป้องกันการติดเชื้อ เพราะการติดเชื้อใดๆ ก็แล้วแต่จะยิ่งเพิ่มอายุของเริม เพราะฉะนั้นชั้นที่เกิดจากปิโตรเลียมเจลลี่ที่มาปกป้องเริมจะช่วยให้คุณหายจากการเป็นเริมได้เร็วที่สุดเท่าที่จะเป็นไปได้  เวลาทาปิโตรเลียมเจลลี่ ให้ทาเบาๆ ด้วยนิ้วที่สะอาด แม้ว่าคุณจะอยากแกะและเกาเริมมากแค่ไหน แต่การทำอย่างนั้นจะไปขัดขวางกระบวนการรักษา ถ้าคุณอยากหาย คุณต้องปล่อยมันไว้อย่างนั้นเฉยๆ การแกะและเกามีแต่จะทำให้เกิดการระคายเคือง ใช้ทิชชู่หรือคอตตอนบัดป้ายไฮโดรเจนเพอร์ออกไซด์ลงบนเริมจนคุณเห็นเริมด้านใน ทำอย่างนี้ต่อไป 2-3 ครั้งต่อวัน ถ้ามากกว่านั้นอาจทำให้เกิดการติดเชื้อ ซึ่งจะยิ่งยืดอายุของเริมให้นานขึ้นไปอีก และสุดท้ายอาจกลายเป็นว่าคุณต้องไปพบแพทย์เลยก็ได้  คุณต้องหมั่นล้างมือบ่อยๆ ล้างหน้าเบาๆ เริมส่วนใหญ่จะหายไปเองหรืออาจต้องใช้ยาจากร้านขายยาหรือการรักษาที่บ้านเข้าช่วย โดยปกติคุณไม่จำเป็นต้องไปพบแพทย์ แต่ก็มีบางกรณีที่ควรไป ถ้าเริมติดเชื้อแบคทีเรีย ซึ่งมักจะสังเกตได้จากการมีน้ำหนองไหลออกมา ให้ติดต่อแพทย์ทันที นอกจากนี้คุณก็ควรไปพบแพทย์หาก   คุณตั้งครรภ์ คุณมีไข้สูง (เกิน 37 องศา) ควรไปพบแพทย์ คุณทรมานจากการระคายเคืองที่ดวงตา เริมไม่หายหลังจากผ่านไป 2-3 สัปดาห์ มียาหลายตัวที่แพทย์อาจสั่งเพื่อรักษาเริมที่ไม่หายสักที และคุณควรตั้งใจฟังแพทย์อย่างละเอียดและอธิบายอาการทั้งหมดอย่างตรงไปตรงมา ยาใดๆ ก็ตามที่แพทย์สั่งควรปฏิบัติตามหลักการใช้และคำแนะนำของแพทย์ ตัวยาที่แพทย์อาจสั่งให้คุณใช้คือ   แฟมไซโคลเวียร์ ยาต้านไวรัสแบบรับประทานเม็ดขนาด 500 มก. รับประทานทุกวันวันละ 3 ครั้ง วาลาไซโคลเวียร์ (วาลเทรกซ์) ขนาด 1000 มก. รับประทานวันละ 2 ครั้ง ครีมอะไซโคลเวียร์ แบบเดียวกับที่ซื้อได้ตามร้านขายยาทั่วไปแต่เข้มข้นกว่า ทาไม่เกินวันละ 5 ครั้งเป็นเวลา 4 วัน เม็ดอะไซโคลเวียร์ขนาด 400 มก. รับประทานวันละ 3 ครั้ง ตามปกติครีมอะไซโคลเวียร์จะทาที่เริมโดยตรงทุก 2 ชั่วโมงเป็นเวลา 4 วัน เริมสามารถติดต่อกันได้จากการดื่มน้ำแก้วเดียวกัน จูบ และการสัมผัสทางเพศ ไวรัสตัวนี้ติดต่อได้ง่ายมาก ปฏิบัติตามข้อควรระวังต่อไปนี้เพื่อไม่ให้แพร่เชื้อเริมไปสู่คนอื่น   อย่าจูบในช่วงที่เริมขึ้น อย่าดื่มน้ำแก้วเดียวกัน ใช้แปรงสีฟัน หรือของใช้อื่นๆ ที่สัมผัสโดนปากร่วมกับคนอื่น ในการเลี่ยงการแพร่เชื้อไวรัสไปสู่คู่นอนนั้น ให้ใช้ถุงยางอนามัยระหว่างการทำออรัลเซ็กส์ หรือใช้ยาป้องกันโรค มีการพิสูจน์แล้วว่าวาลาไซโคลเวียร์สามารถลดความเสี่ยงของการติดเชื้อเริมระหว่างคู่นอนได้ ในการเลี่ยงไม่ให้เป็นเริมนั้น คุณควรอยู่กลางแดดให้น้อยลงและทาครีมกันแดด ครีมกันแดดได้รับการพิสูจน์แล้วว่าช่วยลดการเกิดเริมซ้ำได้
ถูสารสกัดจากวานิลลาเล็กน้อยลงบนเริม. ทาน้ำมันทีทรี. ใช้เกลือทะเล. ทาวิชฮาเซล. ทาครีมต้านไวรัส. ใช้ดินสอห้ามเลือด. ใช้สารลดความชื้น. ทาปิโตรเลียมเจลลี่. ให้โอกาสเริมได้หาย. รู้ว่าเมื่อไหร่ต้องไปพบแพทย์. รับประทานยาตามแพทย์สั่ง. ระวังไม่ให้เชื้อไวรัสแพร่กระจาย.
https://www.wikihow.com/Get-Rid-of-a-Cold-Sore-Fast https://www.wikihow.com/Get-Rid-of-a-Cold-Sore-Fast https://www.wikihow.com/Get-Rid-of-a-Cold-Sore-Fast
Trying Home Remedies with Natural Ingredients Using an Over-the-Counter Remedy Taking Sensible Precautions